**Georgetown** je glavni i najveći grad Gvajane, ujedno najveća luka u državi. Smješten je u regiji Demerara-Mahaica i ima 33.366 stanovnika, a u široj okolici grada živi 137.520 stanovnika.

Geografija
----------

Georgetown se nalazi na sjeveru Gvajane u estuariju rijeke Demerare u Atlantski ocean Grad leži položen u obliku pravilnog kvadrata, s desne strane rijeke i uz obalu Atlantskog oceana. Pored grada 40 km u pravcu sjeverozapada leži veliki estuarij rijeke Essequibo, najveće gvajanske rijeke.

Današnji Georgetown ima površinu 40 km² (do 1970. imao je samo 6 km²). Uži centar grada građen je u pravilnom ortogonalnom rasteru ulica, s avenijama u tri trake, odvodnim kanalima za velike količine kiše koja svakodnevno pada i branama (kokers) prema oceanu.

Većina historijskih zgrada u centru građene od drveta (na postamentima od cigli) kojeg je u okolici bilo u izobilju, buduću da se odmah do grada nalaze tropske prašume.

Klima
-----

Georgetown ima Ekvatorsku klimu klimu, s puno kiše tokom cijele godine. Ipak najviše kiše padne od maja do augusta i od decembra do januara. Od septembra do novembra je nešto podnošljivije jer nema toliko vlage. Zbog svog položaja na Atlantiku u gradu nije prevruće zbog stalnih vjetrova sa oceana, tako da su temperature iznad 31 °C prava rijetkost.

| **Klimatološki medijani za Georgetown** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 28,6 | 28,9 | 29,2 | 29,5 | 29,4 | 29,2 | 29,6 | 30,2 | 30,8 | 30,8 | 30,2 | 29,1 | **29,63** |
| Srednji minimum (°C) | 23,6 | 23,9 | 24,2 | 24,4 | 24,3 | 23,8 | 23,5 | 23,8 | 24,2 | 24,4 | 24,2 | 23,8 | **24,01** |
| Precipitacija (mm) | 185,2 | 88,5 | 111,0 | 140,5 | 285,5 | 327,7 | 268,0 | 201,4 | 97,5 | 107,2 | 185,9 | 261,9 | **22603** |
| *Izvor:*  |

Historija
---------

Historija Georgetowna počinje 1781. kad je britanski potpukovnik Robert Kingston, nakon osvajanja holandske kolonije Demerare na tom mjestu izgradio utvrdu Fort St. George i u njoj smjestio svoj štab.

Palača parlamenta
Francuska je zauzela koloniju Demerara 1782. i srušila utvrdu Fort St. George, a pored nje izgradila novo naselje Longchamps (La Nouvelle Ville) kao sjedište kolonije. Holanđani su ponovno stekli kontrolu nad svojom nekadašnjom kolonijom, a naselju Longchamps 1783. promjenili ime u Stabroek, u čast Nicholasa Geelvincka, gospodara kolonija Capiscum, Bakum i Stabroek, te predsjednika Holandske zapadnoindijske kompanije. Za njihove uprave 1784. Stabroek je postao administrativni centar njihovih dviju kolonija, Essequibo i Demerara.

Holanđani su 1796. prepustili koloniju Velikoj Britaniji, koja je nastavila vladati njome sve do 1966. godine, uz jedan kratak period od 1802. do 1803. kada su Holanđani ponovno imali kontrolu nad kolonijom. Britanci su 1812. prezvali naselje u **George Town**, u čast svog kralja George IV. Naselje je dobilo status grada kraljevskom poveljom 1842.

Georgetown su poharali veliki požari 1945. i 1951. tako da je dobar dio drvenih kuća iz 18. vijek i 19. vijeka u centru grada izgorio, a umjesto njih podignute su objekti od armiranog betona i cigle. Granice grada su proširene 1970. kad su priključena istočna prigradska naselja: Sophia, Lilendaal, Pattensen, Turkeyen i Cummings Lodge, te južna; East Coast, Ruimveldt, i dijelovi Hustona i Rome.

Znamenitosti
------------

Zgrada suda
Najveća atrakcija grada je stara tržnica Stabroek koju zovu i Velika tržnica, iz kolonijalnih vremena, na kojoj je od 1792. bilo dozvoljeno i robovima prodavati svoju robu, ali samo nedjeljom. Georgetown ima nadimak Vrt Kariba i ono mu zaista odgovara jer je prepun parkova. Najveći među njima su botanički vrt i zoološki vrt. Grad ima i brojna šetališta uz more i sportske terene.

Privreda, transport i školstvo
------------------------------

Georgetown je glavni ekonomski i industrijski centar Gvajane. Iz njegove luke se izvozi šećer, riža, tropsko voće, drvo (balata), boksit, zlato i dijamanti iz umutrašnjosti Gvajane. U samom gradu se nalaze velike šećerane.

Transport
---------

Cestovna mreža Gvajane je jako loša, tako da ima svega par cesta u dobrom stanju koje vode iz grada na kratke udaljenosti uz ocean i unutrašnjost. Luka ima živi promet sa brojnim međunarodnim linijama i prijevoznicima.

Južno od grada u mjestu Timehri (41 km) leži jedini međunarodni gvajanski aerodrom Cheddi Jagan (IATA: GEO, ICAO: SYCJ) s vezama prema svim većim gradovima u zemlji i po Karibima.

Grad ima i Univerzitet u Gvajani (University of Guyana) osnovan 1963. koji se nalazi u predgrađu Turkeyen.

Gradovi prijatelji
------------------

* Sjedinjene Američke Države, St. Louis, Missouri
* Trinidad i Tobago, Port of Spain

Panorama grada GeorgetownaPanorama grada Georgetowna

Izvori
------

1. 1 2 3 4 5 6 7 8 9 10  „*Georgetown*" (engleski). Encyclopedia Britannica. Pristupljeno 12. 9. 2012.
2. 1 2  „*Guyana: Major Cities*" (engleski). Citypopulationde. Pristupljeno 12. 9. 2012.
3. 1 2 3 4 5 6  „*Georgetown*" (engleski). Guyana guide. Arhivirano iz originala na datum 2009-03-18. Pristupljeno 12. 9. 2012.
4. ↑  „*Climate data for Georgetown*". Hong Kong Observatory. Arhivirano iz originala na datum 2018-12-25. Pristupljeno 14. 9. 2012.

Vanjske veze
------------

***Georgetown, Gvajana*** na Wikimedijinoj ostavi

* *Georgetown* na portalu Encyclopedia Britannica ()
* Službene stranice grada Arhivirano 2009-03-18 na Wayback Machine-u ()

| * p
* r
* u
Glavni gradovi i administrativni centri država i teritorija Južne Amerike |
| --- |
| Afrika • Azija • Evropa • Oceanija • Sjeverna Amerika |
| Samostalne države | 
* **Buenos Aires**, Argentina
* **La Paz** (*de facto*) / **Sucre** (*de iure*), Bolivija
* **Brasília**, Brazil
* **Santiago**, Čile
* **Quito**, Ekvador
* **Georgetown**, Gvajana
* **Bogotá**, Kolumbija
* **Asunción**, Paragvaj
* **Lima**, Peru
* **Paramaribo**, Surinam
* **Montevideo**, Urugvaj
* **Caracas**, Venezuela

 |
| Zavisni teritoriji | 

|  |  |
| --- | --- |
| Francuska | 
* **Cayenne**, Francuska Gvajana

 |
| Nizozemska | 
* **Kralendijk**, Bonaire
* **Willemstad**, Curaçao

 |
| Ujedinjeno Kraljevstvo | 
* **Stanley**, Falklandski otoci
* **King Edward Point**, Južna Georgia i arhipelag Južni Sandwich

 |

 |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 144259793
* LCCN: n81120565
* GND: 4406166-3
* SUDOC: 253242037
* BNF: cb158373320 (podaci)
* BNE: XX5546346

 |